kardosdrur/scandi-wiki huggingface dataset:
Amok

Amok er et malajisk ord, der beskriver en person, der efter en tids gnavnhed og grublerier gribes af et voldsomt raseri og løber med fråde om munden rundt og angriber andre mennesker (gerne med kniv), til personen bliver slået ned eller på anden måde uskadeliggjort. 

Råbet går da ”Orang-amok”, der betyder ”amok-menneske”, for at advare folk, så de kan komme af vejen. Der er eksempler på, at en amok-løber har dræbt eller såret 10-20 personer. Hvis personen fanges levende, afløses raseriet efterhånden af søvn og bevidstløshed. Efter et par dage kommer personen sig normalt helt. 

Sindslidelsen, der oprindelig antoges kun at angribe malajer og fortrinsvis mænd, er søgt forklaret på flere måder. Da den angrebne ofte endte med at blive dræbt, kunne det være en form for camoufleret selvmord i en kultur, hvor selvmord var ildeset. Brug af narkotiske stoffer (opium), drukkenskab, fanatisme, endog epilepsi blev også nævnt som mulige årsager.

I dag er tilstanden indført i diagnoseklassifikationen DSM-IV, hvor den er opdelt i ”beramok” (som resultat af ydre påvirkninger, tab, stress etc.) og ”amok” (hævntogt) og kendes fra alle kulturer. Den sidste tilstand har muligvis forbindelse med en psykose. Udtrykket bruges i daglig tale om mindre alvorlige raserianfald.

Kilder og henvisninger 
 ”Sindssygdomme i Troperne”, spalte 539 i Vor Jord 1908.

Se også
 Bersærkergang

Følelser
Aggression
South Platte River

South Platte er den mindste af de to store tilløbsfloder til Platte. Den er 707 km lang med et afvandingsområde på 62.738 km². Historisk er den kendt som Rio Jesus Maria. Dette er den vigtigste flod i det østlige Colorado, og løber blandt andet gennem storbyen Denver. Takket være denne er vigtige, østlige dele af Colorado frugtbart. Den starter midt i delstaten, i Park County sydvest for Denver, men har her sit udspring i tilløbsfloder South Fork (40 km) og Middle Fork (56 km). Før den når Denver får den også tilløb  af North Fork (80 km). Nordover forbi Denver danner floden  grundlag for et tæt befolket industriområde, i en frugtbar dal. I Colorado er floden reguleret med dæmninger for kunstvanding , kontrol af oversvømmelser  og kraftproduktion. I Sedgwick County forlader den Colorado og løber  ind i Nebraska.

Se også
Vandløb i USA

Eksterne kilder/henvisninger 

Vandløb i Colorado
Vandløb i Nebraska
Gummi Tarzan (film)

Gummi Tarzan er en spillefilm fra 1981, instrueret af Søren Kragh-Jacobsen efter Ole Lund Kirkegaard børnebog Gummi-Tarzan fra 1975.
Filmen modtog tre Bodilpriser for hhv. bedste film, bedste mandlige hovedrolle (Otto Brandenburg) og bedste mandlige birolle (Peter Schrøder). I 1982 vandt filmen UNICEF's nyindstiftede børnefilmpris.

Gummi-Tarzan er sidenhen blevet optaget i Kulturkanonens børnekanon.

Medvirkende 
 Alex Svanbjerg - Ivan Olsen
 Peter Schrøder - Ivans far
 Susanne Heinrich - Ivans mor
 Jens Okking - Gymnastiklærer
 Kjeld Løfting - Klasselærer
 Terese Damsholt - Lærer
 Hans Hansen - Lærer
 Hardy Rafn - Havneboss
 Kirsten Rolffes - Hundedame
 Lone Kellermann - Kassedame
 Ole Thestrup - Elevatormand
 Hans Kragh-Jacobsen - EDB-chef
 Otto Brandenburg - Ole, kranfører
 Bent Warburg - Arbejdsmand
 Søren Sjøgreen - Tarzan
 Helle Ryslinge - Jane

Referencer

Eksterne henvisninger 
 

Danske film fra 1981
Børnefilm fra Danmark
Film instrueret af Søren Kragh-Jacobsen
Bodilprisen for bedste danske film
Kulturkanonen
Dansksprogede film
Håby

Håby er en kirkeby i Håby Sogn og en småort i Munkedals kommun i Bohuslän, Sverige.

I byens centrum ligger Håby Kirke.

Bynavnet (tidligst opfundet i 1391: Haugbya kirkia) indeholder det oldvestnordiske haugr ("høj"), som skulle hentyde til enten en naturlig terrænforhøjning eller en gravhøj, samt bya ("gård" eller "by").

Lige nord for Håby kører Lysekilsbanan, en jernbane som forbinder Lysekil med Bohusbanan ved Smedberg.

Håby har også en busterminal, Håbyterminalen.

Noter 

Byer i Munkedals kommun
Alessio Cerci

Alessio Cerci (; født 23. juli 1987) er en professionel fodboldspiller fra Italien. Han spiller som fløj eller angriber for Serie A-klubben AC Milan og det italienske fodboldlandshold. Han startede sin professionelle fodboldkarriere i Roma, for hvem han spillede fire gange inden han tog på lån hos Brescia, Pisa og Atalanta. Han returnerede til Roma i 2009, hvor han spillede sporadisk under Claudio Ranieri og blev solgt til Fiorentina i august 2010. I Firenze havde Cerci et anstrengt forhold til fansene. I juni 2012 skrev han under med Torino, hvor han har haft stor succes.

International har han repræsenteret Italien fra U/16-niveau til U/21-niveau på ungdomsplan. Han fik sin debut på A-landsholdet i marts 2014 i en venskabskamp mod .

Referencer

Eksterne henvisninger 

 Profile on Torino F.C.'s official website
 Career statistics on aic.football.it 
 

Fodboldspillere fra Italien
Fodboldspillere fra Atalanta BC
Fodboldspillere fra AS Roma
Fodboldspillere fra Brescia Calcio
Fodboldspillere fra A.C. Pisa 1909
Fodboldspillere fra ACF Fiorentina
Fodboldspillere fra Torino FC
Deltagere ved verdensmesterskabet i fodbold 2014
Isothiocyanat

Isothiocyanat er en funktionel gruppe, der bliver dannet ved at erstatte oxygen i isocyanat med svovl, således at man opnår gruppen –N=C=S. Mange naturlige isocyanater fra planter bliver produceret ved enzymatisk omdannelse af metabolitter kaldet glucosinolater. Disse naturlige isothiocyanater, som eksempelvis allylisothiocyanat, kendes også som sennepsolieer. En kunstig isothiocyanat, phenylisothiocyanat, bruges til aminosyresekventering i Edman nedbyrdning.

Syntese og reaktioner 
Den generelle metode til dannelse af isocyanater sker gennem reaktion mellem en primær amin (f.eks. anilin) og carbondisulfid i vandig ammoniak. Dette resulterede i udfældning af ammoniumdithiocarbamatsalt, som efterfølgende bliver behandlet med blynitrat for at give den korresponderende isothiocyanat.
En anden metode baseres på tosylchlorid nedbrydning af dithiocarbamatsalte der er dannet i førnævnte første trin.

Isothiocyanater kan også fremstilles via termisk opsplitning af 1,4,2-oxathiazoler.
Denne syntiske metodik er blevet anvendt til polymer-baseret syntese af isothiocyanater.

Referencer 

Organisk kemi
Funktionelle grupper
C.S. Forester

Cecil Scott "C.S." Forester er et forfatterpseudonym for Cecil Louis Troughton Smith (født 27. august 1899 i Kairo, Ægypten, død 2. april 1966 i Fullerton, Californien) var en britisk forfatter, mest kendt for sine bøger om Horatio Hornblower.

Biografi 
Forester boede i Kairo til ham var tre år da han flyttede til London med sin mor. Hans far fortsatte at undervise i Ægypten. Forester læste medicin, men sluttede så og arbejdede som journalist på The Times.

Da han var 27 år, skrev han sin første novelle som hed A Pawn Among Kings og handlede om Napoleonskrigene. Han skrev også manuskripter til Captain Blood, en piratfilm med Errol Flynn, samt romanen Afrikas Dronning, som så blev filmatiseret. Han skrev også Fregatten Delaware og de elleve bøger om Horatio Hornblower 1937-1966.

Eksterne kilder/henvisninger 

 Biografi og udvalgte arbejder 
 Bibliography
 C.S. Forester Society the Society publishes an e-journal Reflections ()
 

Romanforfattere fra Storbritannien
Briter i 1900-tallet
Novelleforfattere fra Storbritannien
Manuskriptforfattere fra Storbritannien
Personer fra Kairo
Ladislaus Postumus

Ladislaus Postumus (født 22. februar 1440 i Komárno, død 23. november 1457 i Prag) af huset Habsburg var hertug af Østrig, konge af Bøhmen fra 1440 og konge af Ungarn fra 1444. 

Han blev født efter faderens død. Derfor blev han kaldt Ladislaus Postumus. På tjekkisk var det Ladislav Pohrobek eller Vladislav Postumus. På ungarsk var det Utószülött László. På slovensk og kroatisk var det Ladislav Posmrtni.

Ladislaus blev født i Komárom, som søn af kong Albrecht 2. (Tysk-romerske rige) og Elisabeth af Luxemburg (Hun var datter af kejser Sigismund (1369 – 1437) af Huset Luxemburg).

Konger af Bøhmen
Hertuger af Østrig
Kongelige fra Østrig
Konger af Ungarn
Huset Habsburg
Konger af Kroatien
Kansas River

Kansas River, også kendt som Kaw, er en 238 km lang flod som munder ud i Missourifloden i storbyen Kansas City i delstaten Kansas, USA. Denne flod får tilløb fra adskillige længere floder, og hele flodsystemet er dermed 1.196 km langt og har et afvandingsområde på over 155.000 km². Kansas River er en af de største og vandrigeste bifloder til Missouri River, og løber vest-øst i gennem hele det nordlige Kansas, og med nordlig tilførsel fra det sydlige Nebraska og østlige Colorado. Flodsystemet ligger i et geologisk stabilt område. Bowersock-dæmningen er et system til kontrol af oversvømmelser, og har kun begrænset kraftproduktion.

Smoky Hill River er med 901 km den længste tilløbsflod , som Republican River munder ud i og som danner Kansas River ved byen Junction City, 319 moh. Sammen med tilløbsfloden Saline udgør Smoky Hill River et afvandingsområde på 31.673 km², hvoraf selve Smoky Hill river afvander 22.818 km² af dette.

Republican River er med sine 679 km den største, nordlige, og næstlængste tilløbsflod til Kansas River. Den starter i Colorado på 1.800 moh., og løber gennem det sydvestlige Nebraska og ud i Smoky Hill River i Kansas.

Big Blue River er en 402 km lang nordlig biflod som starter i den centrale-østlige del af Nebraska.

Se også 
 Vandløb i USA

Eksterne kilder/henvisninger 

 Friends of the Kaw – offisiell hjemmeside.

Vandløb i Kansas
Vandløb i Nebraska
Vandløb i Colorado
Albrecht 3., hertug af Østrig

Albrecht 3., hertug af Østrig (1348-1395), søn af Albrecht 2., hertug af Østrig og Johanne (død 1351, datter af grev Ulrik 3. af Pfirt).  Albrecht 3. var sønnesøn af kong Albrecht 1. af Tyskland og Elisabeth af Göritz.

Regent af Østrig 
Sammen med sine brødre regerede Albrecht 3. de habsburgske besiddelser. I 1379 blev Albrecht eneregent i Oberösterreich og Niederösterreich, mens Leopold 3., hertug af Østrig blev eneregent i resten af Østrig.

Tilhørte den habsburgske slægt 
Albrecht 3. var bror til Rudolf 4. af Østrig (1339-1365) og Leopold 3., hertug af Østrig (1351-1388). Han var også brorsøn til kong Frederik den Smukke. 

Albrecht 3. var far til hertug Albrecht 4. af Østrig og farfar til kong Albrecht 2. (Tysk-romerske rige). 

Kongelige fra Østrig
Hertuger af Østrig
Huset Habsburg
Spillertrupper under VM i fodbold 2010

Følgende er en liste over de spillertrupper, som de 32 deltagende lande mødte op med til VM i fodbold 2010, der blev afholdt fra 11. juni til 11. juli 2014.

Gruppe A

Sydafrika 
Træner:  Carlos Alberto Parreira

Mexico 
Træner: Javier Aguirre

Uruguay 
Træner: Óscar Tabárez

Frankrig 
Træner: Raymond Domenech

Gruppe B

Argentina 
Træner: Diego Maradona

Nigeria 
Træner:  Lars Lagerbäck

Sydkorea 
Træner: Huh Jung-moo

Grækenland 
Træner:  Otto Rehhagel

Gruppe C

England 
Træner:  Fabio Capello

USA 
Træner: Bob Bradley

Algeriet 
Træner: Rabah Saâdane

Slovenien 
Træner: Matjaž Kek

Gruppe D

Tyskland 
Træner: Joachim Löw

Australien 
Træner:  Pim Verbeek

Serbien 
Træner: Radomir Antić

Ghana 
Træner:  Milovan Rajevac

Gruppe E

Holland 
Træner: Bert van Marwijk

Danmark 
Træner: Morten Olsen

Japan 
Træner: Takeshi Okada

Cameroon 
Træner:  Paul Le Guen

Gruppe F

Italien 
Træner: Marcello Lippi

Paraguay 
Træner:  Gerardo Martino

New Zealand 
Træner: Ricki Herbert

Slovakiet 
Træner: Vladimír Weiss

Gruppe G

Brasilien 
Træner: Dunga

Nordkorea 
Træner: Kim Jong-Hun

Elfenbenskysten 
Træner:  Sven-Göran Eriksson

Portugal 
Træner: Carlos Queiroz

Gruppe H

Spanien 
Træner: Vicente del Bosque

Schweiz 
Træner:  Ottmar Hitzfeld

Honduras 
Træner:  Reinaldo Rueda

Chile 
Træner:  Marcelo Bielsa

Referencer 

VM i fodbold 2010
Spillertrupper under EM i fodbold 2012

Følgende er en liste over de spillertrupper, som de 16 deltagende lande mødte op med til EM i fodbold 2012, der blev afholdt fra 8. juni til 1. juli 2012.

Gruppe A

Polen

Grækenland 
Træner:  Fernando Santos

Rusland 
Træner:  Dick Advocaat

Tjekkiet 
Træner: Michal Bílek

Gruppe B

Holland 
Træner: Bert van Marwijk
Han offentliggjorde 26. maj 2012 hans 23-mandstrup.

Danmark 
Træner: Morten Olsen

Tyskland 
Træner: Joachim Löw

Portugal 
Træner: Paulo Bento

Gruppe C

Spanien 
Træner: Vicente del Bosque

Italien 
Træner: Cesare Prandelli

Irland 
Træner:  Giovanni Trapattoni

Kroatien 
Træner: Slaven Bilić

Gruppe D

Ukraine 
Træner: Oleh Blokhin

Sverige 
Træner: Erik Hamrén

Erik Hamrén annoncerede 14. maj 2012 Sveriges 23-mandstrup.

England 
Træner: Roy Hodgson

Frankrig 
Træner: Laurent Blanc

Referencer 

Spillertrupper ved EM i fodbold 2012
Tage la Cour

Tage la Cour (født 25. januar 1915 i København, død 7. januar 1993) var en dansk krimiforfatter og hoteldirektør .

Han debuterede i 1938 med bogen Gøg, stork og svale i sagn og tro. Han var desuden redaktør af en række antologier og kriminalnoveller.

La Cour var æresmedlem af talrige litterære detektivklubber: The Baker Street Irregulars, New York (1952), Rivertonklubben (1973), Skånska Deckarsällskapet (1975) og Poe-klubben (1980) og han fik Det danske Kriminalakademis diplom i 1990.

Han er begravet på Garnisons Kirkegård.

Udvalgt bibliografi

Referencer

Eksterne henvisninger 
 
 Tage la Cour på Dansk Forfatterleksikon
 Tage la Cour på litteraturpriser.dk
 

Krimiforfattere fra Danmark
Personer fra København
Hoteldirektører fra Danmark
Danskere i 1900-tallet
Tage
Spillertrupper under EM i fodbold 2008

Følgende er en liste over de spillertrupper, som de 16 deltagende lande mødte op med til EM i fodbold 2008, der blev afholdt fra 7. juni til 29. juni 2008.

Gruppe A

Tjekkiet 
Træner: Karel Brückner

Portugal
Træner:  Luiz Felipe Scolari
Quim blev skadet 6. juni og blev erstattet af Nuno.

Schweiz 
Træner: Köbi Kuhn

Tyrkiet
Træner: Fatih Terim

Gruppe B

Østrig
Træner: Josef Hickersberger

Kroatien
Træner: Slaven Bilić

Tyskland
Træner: Joachim Löw

Polen
Træner:  Leo Beenhakker
Jakub Błaszczykowski blev skadet 5. juni og erstattet af Łukasz Piszczek. Tomasz Kuszczak injured his back on 6 June and was replaced by Wojciech Kowalewski.

Gruppe C

Frankrig
Træner: Raymond Domenech

Italien
Træner: Roberto Donadoni
Fabio Cannavaro blev udskiftet i den italienske trup 2. juni efter en skade til træning; han blev erstattet af Alessandro Gamberini.

Holland
Træner: Marco van Basten
Ryan Babel blev udskiftet 31. maj efter en skade til træning; han blev erstattet af Khalid Boulahrouz.

Romænien
Træner: Victor Piţurcă

Gruppe D

Grækenland
Træner:  Otto Rehhagel

Rusland
Træner:  Guus Hiddink

Spanien
Træner: Luis Aragonés

Sverige
Træner: Lars Lagerbäck

Referencer 

EM i fodbold
Smoky Hill River

The Smoky Hill River (Pawnee: Aahkáwirarahkata ) er med 901 km den længste tilløbsflod til Kansas River, som den munder ud i ved sammenløbet med Republican River ved byen Junction City, 319 moh. Herfra fortsætter den mod Missouri og Mississippifloden . Sammen med tilløbsfloden Saline udgør Smoky Hill River et afvandingsområde på 31.673 km², hvoraf selve Smoky Hill River afvander 22.818 km² af dette.

Se også 
 Vandløb i USA

Eksterne kilder/henvisninger 

Vandløb i Kansas
Vandløb i Colorado
Dagsposten

Dagsposten kan henvise til flere aviser:

Dagsposten (Danmark) - dansk avis 1816-1819 (1817-1819 Kiøbenhavns Dagspost)
Dagsposten (Norge) - norsk avis 1877-1945
Dagsposten (Sverige) - svensk avis 1941-1950
Ødegård

En ødegård er en gård, der er forladt, eller i alt fald ikke længere i landbrugsmæssig drift. Opgivelsen af gården har gennem tiden haft forskellige årsager, med den sorte død og diverse krige blandt de mest markante, men også almindelig økonomisk krise har været en væsentlig grund. I forbindelse med godsdrift har ødegårde været et problem for herremanden, da ødegårdene ikke har givet indtægt - dette har så for fæstebønderne givet en gunstigere forhandlingssituation i forhold fastsættelse af fæstevilkår og hoveri.

En del ødegårde er omdannet til almindelig beboelse eller fritidshuse, og i det sydlige Sverige er sådanne ødegårde siden 1960'erne blandt andet blevet købt af danskere som sommerhuse.

Kilde 
 ødegård i Den Store Danske

Landbohistorie
Landbrugsejendomme
Jernkuplen

Jernkuplen (også kaldet Iron Dome (hebraisk: כִּפַּת בַּרְזֶל, kippat barzel) er et mobilt, israelsk våbensystem, der har til formål at nedskyde raketter, missiler og granater rettet mod Israel. Systemet er udviklet af Rafael Advanced Defense Systems med det formål at identificere indkommende raketter og artillerigranater affyret fra en afstand mellem 4 og 70 kilometer med kurs mod beboede områder. Israel planlægger at forøge systemets maksimale rækkevidde fra de nuværende 70 km til 250 km og at give systemet mulighed for at nedskyde raktter m.v., der kommer fra flere retninger samtidig.

Jernkuplen blev erklæret operationel og blev taget i brug ved Beersheba den 27. marts 2011. Den 7. april 2011 nedskød systemet for første gang en Grad raket affyret fra Gazastriben. Den 10. marts 2012 skrev The Jerusalem Post, at systemet har nedskudt 90% af de raketter, der er affyret fra Gaza, som ellers ville have ramt beboede områder i Israel. I november 2012 blev det fra officielt hold meddelt, at systemet havde nedskudt mere end 400 raketter.

Noter

Eksterne links 

 Officiel Iron Dome brochure
 Officiel Iron Dome promotion video

Missiler
Våben fra Israel
Jorden er flad

Jorden er flad er en dansk spillefilm fra 1977 skrevet og instrueret af Henrik Stangerup. Filmen er baseret på Ludvig Holbergs skuespil Erasmus Montanus. Filmens handling er dog henlagt til Brasilien, og i filmen medvirker brasilianske skuespillere, der taler portugisisk.

Der blev allerede under filmens indspilning rejst kritik af filmens præmis om brug af brasilianske skuespillere m.v., idet filmen modtog dansk filmstøtte. Filmen modtog negativ kritik, da den blev vist i Danmark, og blev en publikumsmæssig fiasko. Den ruinerede Stangerup økonomisk og kostede ham hans ægteskab med Lotte Tarp.

Filmen blev vist ved filmfestivalen i Cannes, hvor den modtog pæne anmeldelser fra de franske kritikere.

Medvirkende 
 Torben Bille (Deus ex Machina)
 Fábio Carmargo (Dom Pedroca/Per Degn)
 Glória Cristall (Lisinha de Oliveira)
 Paulo Fortes (Geronte de Oliveira/Jeronimus)
 Wilson Grey (Joaquim Montanha/Jeppe Berg)
 Milton Luiz (Dom Sebastião/Jesper Ridefoged)
 Lúcia Mello (Nillinha Montanha/Nille Berg)
 Luis Pelegrini (Harlekin)
 Abel Prazer (Maneco Montanha/Jacob Berg)
 Telma Reston (Madalena de Oliveira/Magdelone)
 Fausto Wolff	(Erasmus Montanus/Rasmus Berg)

Noter

Eksterne links 
 

Dramafilm fra Danmark
Komediefilm fra Danmark
Danske film fra 1977
Trekantområdets Festuge

Trekantområdets Festuge er en kulturfest på tværs af kommunegrænserne i  Billund, Fredericia, Haderslev, Kolding, Middelfart, Vejen og Vejle. Festugen foregår over 10 dage i slutningen af august/start september, og har over 300 forskellige arrangementer. 

Den har til formål at synliggøre områdets mange kulturtilbud, og binde de syv kommuner endnu tættere sammen. Festugen får økonomisk støtte fra Kulturministeriet, TREFORs Værdipulje og Trekantområdet Danmark.

Eksterne henvisninger 
 Festugens hjemmeside

Festivaler i Danmark
Middelfart Kommune
Vejle Kommune
Kolding Kommune
Fredericia Kommune
Billund Kommune
Vejen Kommune
Skoleskaklærer-uddannelsen

Dansk Skoleskak har siden 2009 udbudt skoleskaklærer-uddannelsen, der uddanner lærere og pædagoger i skoleskak, formidling af regler og nyeste undervisningsmetoder i skoleskak. Uddannelsen er omtalt på Folkeskolen.dk.

Skoleskak er flere steder flyttet ind i undervisningen i den danske folkeskole, blandt andet som supplement til matematik, idræt, dansk og engelsk.

"...”Specialundervisningens omfang er steget og steget i forhold til almenundervisningen, og skoleskak kan meget vel være en af løsningerne til at bringe mere læring og ro for nogle af de elever, der har brug for noget ekstra opmærksomhed”.  − Niels Egelund, professor i specialpædagogik.

Referencer

Eksterne henvisninger 
 Om uddannelsen hos Skoleskak.dk

Pædagogik
Skak
Skolefag
Józef Wandzik

Józef Wandzik (født 13. august 1963 i Tarnowskie Góry, Polen) er en tidligere polsk fodboldspiller (målmand).

Wandziks karriere startede i hjemlandet, hvor han over en periode på otte år var tilknyttet først Ruch Chorzów og siden Gornik Zabrze. Med Gornik var han med til at vinde hele fire polske mesterskaber i træk, i perioden 1985-1988. I 1990 skiftede han til den græske storklub Panathinaikos FC, hvor han spillede de følgende ni sæsoner. Her var han med til at vinde tre græske mesterskaber, inden han sluttede karrieren af med kortere ophold hos Apollon Smyrnis og Athinaikos FC.

Wandzik spillede desuden 52 kampe for det polske landshold, som han repræsenterede ved VM i 1986 i Mexico. Her var han dog reserve for førstevalget Józef Młynarczyk, og kom ikke på banen i turneringen, hvor polakkerne blev slået ud i 1/8-finalen.

Referencer 

Fodboldspillere fra Polen
Fodboldspillere fra Ruch Chorzów
Fodboldspillere fra Górnik Zabrze
Fodboldspillere fra Panathinaikos
Deltagere ved verdensmesterskabet i fodbold 1986
Dariusz Dziekanowski

Dariusz Paweł Dziekanowski (født 30. september 1962 i Warszawa, Polen) er en tidligere polsk fodboldspiller (angriber).

Dziekanowski spillede det meste af sin karriere i hjemlandet, hvor han blandt andet var tilknyttet Polonia Warszawa og Legia Warszawa i sin hjemby, samt Widzew Łódź. Med Legia vandt han i 1994 det polske mesterskab. Senere i karrieren havde han også ophold i den skotske storklub Celtic, samt i engelsk, schweizisk og tysk fodbold.

Dziekanowski spillede desuden 62 kampe og scorede 20 mål for det polske landshold. Hans debutkamp var en VM-kvalifikationskamp på hjemmebane mod Malta den 15. november 1981, mens hans sidste opgør i landsholdstrøjen var en EM-kvalifikationskamp 14. november 1990 på udebane mod Tyrkiet.

Han var en del af den polske trup til VM i 1986 i Mexico. Her spillede han samtlige holdets fire kampe i turneringen, hvor polakkerne blev slået ud i 1/8-finalen.

Referencer 

Fodboldspillere fra Polen
Fodboldspillere fra Polonia Warszawa
Fodboldspillere fra Legia Warszawa
Fodboldspillere fra Widzew Łódź
Fodboldspillere fra Celtic F.C.
Fodboldspillere fra Bristol City F.C.
Fodboldspillere fra Alemannia Aachen
Fodboldspillere fra Gwardia Warszawa
Personer fra Warszawa
Deltagere ved verdensmesterskabet i fodbold 1986
Jan Furtok

Jan Furtok (født 9. marts 1962 i Katowice, Polen) er en tidligere polsk fodboldspiller (angriber).

Furtok spillede en stor del af sin karriere i Tyskland, hvor han var på kontrakt hos henholdsvis Hamburger SV og Eintracht Frankfurt. Han tilbragte desuden en årrække i hjemlandet hos GKS Katowice, hvor han også kortvarigt var træner efter sit karrierestop.

Han spillede desuden 36 kampe og scorede 10 mål for det polske landshold. Hans debutkamp var en venskabskamp mod Irland den 23. maj 1984 i Dublin, mens hans sidste optræden i landsholdstrøjen var en VM-kvalifikationskamp 8. september 1993 på udebane mod England.

Furtok repræsenterede Polen ved VM i 1986 i Mexico. Her spillede han én af holdets fire kampe i turneringen, hvor polakkerne blev slået ud i 1/8-finalen.

Referencer 

Fodboldspillere fra Polen
Fodboldspillere fra Hamburger SV
Fodboldspillere fra Eintracht Frankfurt
Personer fra Katowice
Deltagere ved verdensmesterskabet i fodbold 1986
Roman Kosecki

Roman Jacek Kosecki (født 15. februar 1966 i Piaseczno, Polen) er en tidligere polsk fodboldspiller (angriber).

Koseckis karriere strakte sig over 17 år, og blev tilbragt i hele fem forskellige lande. Han var blandt andet tilknyttet Legia Warszawa i hjemlandet, Galatasaray i Tyrkiet samt FC Nantes og Montpellier i Frankrig.

Kosecki spillede desuden 69 kampe og scorede 19 mål for det polske landshold. Hans debutkamp var en venskabskamp mod Rumænien den 6. februar 1988, mens hans sidste opgør i landsholdstrøjen var en EM-kvalifikationskamp 11. oktober 1995 på udebane mod Slovakiet. Start-90'erne var ikke en succesfuld tid for det polske landshold, og Kosecki nåede derfor aldrig at deltage i en slutrunde med landet.

Referencer 

Fodboldspillere fra Polen
Fodboldspillere fra Legia Warszawa
Fodboldspillere fra Galatasaray SK
Fodboldspillere fra CA Osasuna
Fodboldspillere fra Atlético Madrid
Fodboldspillere fra FC Nantes
Fodboldspillere fra Montpellier HSC
Fodboldspillere fra Chicago Fire
Fodboldspillere fra Gwardia Warszawa